অসম আৰক্ষীৰ বিশেষ শাখাৰ বিশেষ আৰক্ষী সঞ্চালক প্ৰধান পল্লৱ ভট্টাচাৰ্যক বৃহস্পতিবাৰে অসমাৰিক প্ৰতিৰক্ষা তথা গৃহৰক্ষী বাহিনীৰ (Civil Defence and Home Guards) সঞ্চালক প্ৰধান হিচাপে দায়িত্ব অৰ্পণ কৰা হৈছে। এই সন্দৰ্ভত (এইচ এম এ ৯০৩/২০১৫/৯৮ নং) গৃহ (এ) বিভাগৰ সচিব ড০ দীপক কুমাৰ মজুমদাৰে এক জাননী জাৰি কৰে।
অহা ৩১ অক্টোবৰত দায়িত্বৰ পৰা অৱসৰ গ্ৰহণ কৰিবলগীয়া এ পি ৰাউটৰ পৰা ভট্টাচাৰ্যই অসমাৰিক প্ৰতিৰক্ষা তথা গৃহৰক্ষী বাহিনীৰ সঞ্চালক প্ৰধানৰ দায়িত্ব গ্ৰহণ কৰিব।
উল্লেখযোগ্য যে নিৰ্দেশনাটোত লগতে কোৱা হৈছে যে পৰৱৰ্তী কোনো নিৰ্দেশনা জাৰি নকৰালৈকে ভট্টাচাৰ্যই অসম আৰক্ষীৰ বিশেষ শাখাৰ বিশেষ সঞ্চালকৰ দায়িত্বতো কাৰ্যনিৰ্বাহ কৰি থাকিব।
গৃহ বিভাগৰ এক সূত্ৰৰ পৰা জানিব পৰা মতে ভট্টাচাৰ্যই বিশেষ শাখাৰ দায়িত্বত থাকিবই আৰু তেওঁক এই দায়িত্বৰ পৰা আঁতৰোৱাৰ কোনো সম্ভাৱনা নাই।
আনহাতে, আৰক্ষীৰ অপৰাধ অনুসন্ধান শাখাৰ বিশেষ সঞ্চালক প্ৰধান এ কে ঝাক অহা ১ নৱেম্বৰ, ২০১৮ ৰ পৰা কাৰ্যকৰী হোৱাকৈ ' দৰমহা নিৰিখৰ পৰ্যায় ১৬' পদত কাৰ্যনিৰ্বাহত অনুমোদন জনায়।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
